  Майя Бывальцева Пичи Пурга ёрослэн тӧроез луиз Светлана Колодкина. Со понна куаразэс сётӥзы ёрос кенешысь 17-ез депутатъёс. Со сярысь ивортэ элькун тӧролэн, но кивалтэтлэн пресс-службазы. Азьвыл Светлана Колодкина Пичи Пурга ёрослэн администрациезлэн кивалтӥсез вал. Ёрос тӧро интые куинь муртэз эскеризы. Ёрос кенешлы тӧрое ӵектӥзы нимаз ужбергатӥсез Василий Москвинэз, азьвыл со муниципал ёзэсъёсын кивалтон интыосын ужалляз. Мосвкинлы дурбасьтӥзы 30 депутатъёс пӧлысь 19-эз. Пичи Пурга ёрос кенешлэн 27-тӥ куарусёнэ ортчем радъян сессиезлэн ужа пыриськиз Удмуртилэн тӧроез Александр Соловьёв. Со ёросысь выль кивалтӥсьёсты ӟечкылаз но ужазы азинсконъёс сӥзиз. Туннэ, 28-тӥ куарусёнэ, радъян сессиос ортчозы Камбарка, Каракулино, Яр но Якушр-Бодья ёросъёсын. 29-тӥ куарусёнэ тодмо луоз, кин кивалтоз Вавож ёросэн. Соин ёросъёслы кивалтӥсьёсты быръён Удмуртиын йылпумъяськоз. Тегъёс: Политика быръёнъёс Удмуртия ПичиПурга  